CELEX: 62013CN0546
Language: sl
Date: 2013-10-22 00:00:00
Title: Zadeva C-546/13: Predlog za sprejetje predhodne odločbe, ki ga je vložilo Corte Suprema di Cassazione (Italija) 22. oktobra 2013 – Agenzia delle Dogane e Ufficio di Verona dell’Agenzia delle Dogane proti ADL American Dataline Srl

21.12.2013   
            
            
               SL
            
            
               Uradni list Evropske unije
            
            
               C 377/7
            
         Predlog za sprejetje predhodne odločbe, ki ga je vložilo Corte Suprema di Cassazione (Italija) 22. oktobra 2013 – Agenzia delle Dogane e Ufficio di Verona dell’Agenzia delle Dogane proti ADL American Dataline Srl
   (Zadeva C-546/13)
   2013/C 377/15
   Jezik postopka: italijanščina
   
      Predložitveno sodišče
   
   Corte Suprema di Cassazione
   
      Stranke v postopku v glavni stvari
   
   
      Tožeči stranki: Agenzia delle Dogane, Ufficio di Verona dell’Agenzia delle Dogane
   
      Tožena stranka: ADL American Dataline Srl
   
      Vprašanji za predhodno odločanje
   
   
               1.
            
            
               Ali člen 10(2) in (12) Uredbe Sveta (EGS) št. 2658/87 (1) z dne 23. julija 1987 in načelo pravne varnosti nasprotujeta temu, da se iz sprememb, uvedenih v zvezi s pojasnjevalnimi opombami poglavja 84 seznama, iz drugega dela Priloge I k Uredbi Komisije (ES) št. 1549/06 (2) z dne 17. oktobra 2006 (s katerimi so bile zvočne omarice izključene iz tarifne številke HS 8471, če so predložene ločeno od strojev za avtomatsko obdelavo podatkov) sklepa na razlagalne elemente za priznanje, da imajo proizvodi, ki jih je uvozila družba ADL s.r.l. (3) – ki so opisani pod A, točke 1, 3 in 4 tega sklepa – specifično funkcijo (reprodukcijo in ojačitev zvoka), ki je „drugačna“ od obdelave podatkov?
            
         
               2.
            
            
               Ali je treba proizvode, ki jih uvaža družba ADL s.r.l. – in so opisani pod A, točke 1, 3 in 4 tega sklepa – kot so „zvočne omarice“, ki se tržijo ločeno od stroja za avtomatsko obdelavo podatkov, šteti za naprave, ki „opravljajo specifično funkcijo, ki je drugačna od obdelave podatkov“ – če bi bilo kot tako treba šteti funkcijo reprodukcije in ojačitve zvoka – ali pa jih ni mogoče šteti za sistemske enote, ki opravljajo specifično funkcijo, ki je drugačna od obdelave podatkov, ker ob upoštevanju posebnih tehničnih lastnosti (izključna povezava s kablom USB; nujnost operacijskega sistema MAC OS 9.) „nimajo funkcije, ki bi jo lahko izvajale 
                        brez
                      takega stroja [to je stroja za avtomatsko obdelavo podatkov]“ (glej sodbi Sodišča z dne 19. oktobra 2000 v zadevi Peacock AG (C-339/98), točki 14 in 15, in z dne 18. julija 2007 v zadevi Olicom (C-142/06), točke 20, 29 in 30 – v katerih se je, kot se zdi, čeprav se nanašata na drugačno napravo, in sicer mrežne kartice in tako imenovane kombinirane kartice – sklepalo na neobstoj „drugačnih“ specifičnih funkcij na podlagi dveh elementov, ki sta delovanje naprave izključno prek osebnega računalnika in zmožnost sprejemanja signalov, ki jih oddaja računalnik, ter pretvorbe izstopnih signalov)?
            
         
      (1)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL, posebna izdaja v slovenščini, poglavje 2, zvezek 2, str. 382).
   
      (2)  Uredba Komisije (ES) št. 1549/2006 z dne 17. oktobra 2006 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi (UL L 301, str. 1).
   
      (3)  Gre za „zvočnike v zvočnih omaricah, ki jih izdeluje ameriška družba Harman Multimedia, ki so namenjene izključni uporabi kot izhodne enote za računalnike vrste ‚APPLE‘ “.